زنجان پیچاغی ـ بیچاق، زنجان اَن دیرلی و تانینمیش اَل‌ایشی دیر. زنگانین جوغرافی وضعیتی، اونون رولو ساواش‌لاردا و زنگانین پاخیر و دمیر معدن‌لرینه گؤره بو صنعت زنگان دا بیر اعلا اَل‌ایشی اولوب. زنگان بؤلگه‌سیندن یونان حوکومتی دؤنمینده سؤز آرایا گلیب و اونون دۆنیادا تای‌سیز سیلاح‌لارینا گؤره یازیبلار. ایندیه‌دک زنگانین ان قدیمی پیچاغی چهرآوا نین دوز معدنین‌ده تاپیلیب‌دیر و میلاددان ۱۸۰۰ ایل قاباغا مربوط دور. زنگان پیچاقلارینین ایستحصالی آتا بابالاردان، سونراکی نسل‌لره یئتیشیب و گۆن به گۆن صنعتکارلار اونو مۆعاصیر استانداردلارلا دۆزلدیرلر.